აქთაში (პაზარის რაიონი)

აქთაში () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 44 კილომეტრში, ხოლო რაიონის ცენტრ პაზარიდან 12 კილომეტრში. 2020 წლის მონაცემებით სოფელში 291 ადამიანი ცხოვრობს.

ისტორია
აქთაშის ძველი სახელია ხუნარი.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009, s. 28, ISBN  978-605-89094-0-3 ეს სახელწოდება თურქულში შევიდა როგორც „ჰუნარ“. კერძოდ, 1876 წლის ტრაპიზონის ვილაიეთის წელიწდეულისა და 1928 წლის ოსმალურ სოფლების სიაში იგი მოხსენიებულია როგორც ჰუნარი (خونار).Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 370, ISBN 9789157871117.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 619.

სოფელი ხუნარი მდებარეობს ლაზეთის რეგიონში, რომელიც ანტიკურ პერიოდში კოლხეთის სამეფოს ნაწილი იყო. ოსმალებმა ეს რეგიონი დაიპყრეს 1461 წელს, ტრაპიზონის იმპერიის განადგურების შემდეგ. 1876 წლის ტრაპიზონის ვილაიეთის წელიწდეულის მიხედვით, ეს დასახლება ეკუთვნოდა ტრაპიზონის ვილაიეთის ლაზისტანის სანჯაყის ათინის კაზას. მოსახლეობა შედგებოდა 17 ოჯახში მცხოვრები 48 ადამიანისგან. შესაძლოა ეს რიცხვი მხოლოდ მამაკაცების რაოდენობას აღნიშნავდა. სოფელში დასაბეგრი პირუტყვის რაოდენობა იყო 33 თხა, 29 ძროხა და 6 ხარი.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 371, ISBN 9789157871117.

პირველი მსოფლიო ომის წლებში სოფელი ხუნარი რუსეთის ადმინისტრაციის საზღვრებში მოექცა. ქართველმა ენათმეცნიერმა იოსებ ყიფშიძემ, 1917 წელს ლაზეთის რეგიონში ჩატარებული კვლევითი მოგზაურობისას, ჩაიწერა, რომ სოფელ ხუნარში (ხუნარ) 43 ოჯახში 284 ადამიანი ცხოვრობდა.

1928 წლის ოსმალური სოფლების სიის მიხედვით, სოფელი ხუნარი ეკუთვნოდა რიზეს ვილაიეთის ათინის კაზას ჰემშინის ნაჰიეს. 1935 წლის საყოველთაო აღწერის დროს კი იგი იყო ჩორუჰის ვილაიეთის პაზარის კაზას ცენტრალური ნაჰიეს ერთ-ერთი სოფელი და მისი მოსახლეობა შეადგენდა 389 ადამიანს. ამ დროისთვის ართვინისა და რიზეს პროვინციის ადგილი დაიკავა ჩორუჰის ვილაიეთმა, ხოლო ათინის კაზას სახელი შეეცვალა და ეწოდა პაზარი.1935 Genel Nüfus Sayımı, İstanbul, 1937, s. 179. რადგან ხუნარი არ იყო თურქული სიტყვა, სოფლის სახელი 1959 წელს შეიცვალა და ეწოდა აქთაში.Köylerimiz, (Yayımlayan) İçişleri Bakanlığı, Ankara, 1968, s. 680. 1965 წლის საყოველთაო აღწერის დროს აქთაშის მოსახლეობა შეადგენდა 664 ადამიანს, რომელთაგან 185 ადამიანმა იცოდა წერა-კითხვა.

სქოლიო

კატეგორია:პაზარის რაიონის სოფლები
კატეგორია:ლაზური დასახლებები თურქეთში